465.11 ORDNI DWAR IL-PREVENZJONI TA’ FERIMENTI BIXFAR JAQTGĦU FISPTARIJIET U STABBILIMENTI TAL-KURA TAS-SAĦĦA AVVIŻ LEGALI 151 tal-2013. AVVIŻ LEGALI 151 tal-2013. 1. It-titolu ta’ dan l-ordni hu Ordni dwar il-Prevenzjoni ta’ Ferimenti bi Xfar Jaqtgħu fi Sptarijiet u Stabbilimenti tal-Kura tas-Saħħa. Tifsir. 2. F’dan l-Ordni, kemm-il darba r-rabta tal-kliem ma tkunx teħtieġ xort’oħra: " ġerarkija ta’ miżuri " tfisser l-ordni ta’ effettività ta’ miżuri li jittieħdu biex jiġu evitati, eliminati u mnaqqsa r-riskji kif imfissra fl-artikolu 6(2) tal-Att dwar l-Awtorità għas-Saħħa u s-Sigurtà fuq il-Post tax-Xogħol; Kap. 424. Kap. 424. "ħaddiem " tinkludi lil kull persuna impjegata minn prinċipal inklużi trainees, studenti u apprendisti fis-settur ta’ servizzi u attivitajiet li jkollhom direttament x’jaqsmu mal-isptar u l-kura tas-saħħa irrispettivament minn jekk dak l-impjieg ikunx ta’ xorta permanenti jew temporanja; " miżuri preventivi" tfisser dawk il-miżuri li jittieħdu biex jipprevjenu xiferiment u, jew trasmissjoni ta’ infezzjoni meta jkunu qegħdin jingħataw servizzi u attivitajiet li jkollhom direttament x’jaqsmu mal-kura li tingħata fisptar u mal-kura tas-saħħa, inkluż l-użu tat-tagħmir l-iżjed sigur meħtieġ, msejsa fuq il-valutazzjoni ta’ riskju u metodi siguri ta’ maniġġ ta’ rimi ta’ xfar mediċi li jaqtgħu; "post tax-xogħol " tinkludi kull organizzazzjoni jew servizz tal-kura tas-saħħa kemm fis-settur pubbliku jew dak privat, u kull post ieħor fejn jiġu eżerċitati u jingħataw servizzi u, jew attivitajiet tas-saħħa, taħt l-awtorità maniġerjali u s-superviżjoni tal-prinċipal; " prinċipal" tfisser kull persuna fiżika jew ġuridika responsabbli għall-immaniġġar, organizzazzjoni u provvista ta’ kura tas-saħħa u servizzi jew attivitajiet li għandhom x’jaqsmu direttament li jingħataw minn ħaddiema li jkollhom relazzjoni ta’ impjieg ma’ xi ħaddiem u tinkludi kuntratturi u subkuntratturi; " rappreżentanti tal-ħaddiema" u"rappreżentanti tas-saħħa u s-sigurtà tal-ħaddiema " għandu jkollhom l-istess tifsir bħal dak mogħti fl-Att dwar l-Awtorità għas-Saħħa u s-Sigurtà fuq il-Post tax-Xogħol, u l-liġijiet sussidjarji relattivi; "xfar li jaqtgħu " tfisser oġġetti jew strumenti meħtieġa biex jitwettqu attivitajiet ta’ kura tas-saħħa speċifiċi, li jistgħu jaqtgħu, iniġġżu, jikkaġunaw feriment u, jew infezzjoni. 3. Skop. L-iskop ta’ dan l-Ordni hu li jimmira biex jikseb l-aktar ambjent tax-xogħol sigur possibbli għal ħaddiema fil-kura tas-saħħa billi jipprevjeni ferimenti kaġunati minnxfar mediċi li jaqtgħu, inklużi ferimenti kaġunati minn labar mediċi, il-ħarsien tal-ħaddiema kollha li jkunu jinsabu f’riskju billi jiġu stabbiliti policies dwar il-valutazzjoni ta’ riskju, il-prevenzjoni tar-riskju, taħriġ, informazzjoni, għarfien sħiħ u monitoraġġ u twaqqif ta’ proċeduri ta’ rispons u prosegwiment. 4. Applikabilità. Id-dispożizzjonijiet ta’ dan l-Ordni għandhom japplikaw għall-ħaddiema kollha fis-setturi tal-isptar u tal-kura tas-saħħa, u għal dawk kollha li jinsabu taħt l-awtorità maniġerjali u superviżjoni ta’ xi prinċipal. 5. Dmirijiet ta’ kull prinċipal. Mingħajr preġudizzju għal kull obbligu taħt kull liġi oħra, il-prinċipal ikollu d-dmir: (a) li jiżgura s-sigurtà u s-saħħa ta’ ħaddiema f’kull aspett li jkollu x’jaqsam ma’ xogħlhom, inklużi fatturipsiko-soċjali u l-organizzazzjoni tax-xogħol; (b) li jiżviluppa ambjent fejn il-ħaddiema u r-rappreżentanti tagħhom jipparteċipaw fl-iżvilupp ta’ policies u prattiċi dwar is-saħħa u s-sigurtà; (ċ) li jiżgura li jingħata taħriġ fuq il-prevenzjoni tar-riskju ta’ ferimenti u infezzjonijiet minnxfar mediċi li jaqtgħu; (d) li jipprovdi r-riżorsi meħtieġa biex inaqqas kemm jista’ r-riskju ta’ ferimenti jew infezzjonijiet li jiġu kaġunati fuq il-post tax-xogħol; (e) li jippromwovi kultura ta’ ebda ħtija li tkun tiffoka fuq proċeduri ta’ rappurtar ta’ inċidenti fuq fatturi sistemiċi aktar milli fuq żbalji individwali. 6. Dmirijiet tal-impjegati. Mingħajr preġudizzju għal kull obbligu taħt kull liġi oħra, il-ħaddiem ikollu d-dmir: (a) li jieħu ħsieb, kemm jista’ jkun, tas-sigurtà u s-saħħa tiegħu u dik ta’ persuni oħra li jintlaqtu mill-azzjonijiet tiegħu fuq ix-xogħol, konformi mat-taħriġ u l-istruzzjonijiet li jingħatawlu mill-prinċipal; (b) li jagħmel it-taħriġ li joffrilu l-prinċipal tiegħu fuq il-prevenzjoni tar-riskju ta’ ferimenti u infezzjonijiet minnxfar mediċi li jaqtgħu; (ċ) li juża r-riżorsi li jagħtih il-prinċipalbiex inaqqas ir-riskju ta’ ferimenti jew infezzjonijiet li jiġu kaġunati fuq il-post tax-xogħol. 7. Kooperazzjoni responsabbli. Kull prinċipal, il-ħaddiema u r-rappreżentanti tal-ħaddiema għandhom ir-responsabbiltà li jaħdmu flimkien biex jipprevjenu u jeliminaw ir-riskji, iħarsu s-saħħa u s-sigurtà tal-ħaddiema, u joħolqu ambjent tax-xogħol sigur, iwettqu konsultazzjoni dwar l-għażla u l-użu ta’ tagħmir sigur, billi jidentifikaw kif ikun l-aħjar mod li bih jingħataw taħriġ, informazzjoni u proċessi ta’ għarfien sħiħ. 8. Valutazzjoni ta’ riskju. L.S.424.18L.S.424.25 (1) Il-proċeduri valutazzjoni ta’ riskju għandhom isiru mill-prinċipal konformement mar-Regolamenti dwar Disposizzjonijiet Ġenerali dwar is-Saħħa u Sigurtà fuq il-Post tax-Xogħol, u r-Regolamenti dwar il-Protezzjoni tal-Ħaddiema minn Riskji relatati mal-Espożizzjoni għal Aġenti Bijoloġiċi fuq il-Post tax-Xogħol, u mingħajr preġudizzju għall-ġeneralità ta’ dak hawn qabel imsemmi dawn għandhom: (a) jinkludu determinazzjoni dwar espożizzjoni, waqt li tingħata konsiderazzjoni għall-importanza ta’ ambjent tax-xogħol li li jkollu riżorsi tajbinu jkun organizzat; (b) jqisu s-sitwazzjonijiet kollha fejn ikun hemm feriment, demm jew xi materjal ieħor potenzjalment infettiv; (ċ) jqisu t-teknoloġija, l-organizzazzjoni fuq ix-xogħol, il-kundizzjonijiet tax-xogħol, il-livell ta’ kwalifiki, fatturipsiko-soċjali li għandhom x’jaqsmu max-xogħol u l-influwenza ta’ fatturi li jkollhom x’jaqsmu mal-ambjent tax-xogħol. (2) L-iskop tal-valutazzjoni ta’ riskju jkun dak li jidentifika kif tista’ tiġi eliminata l-espożizzjoni u li jiġu kkunsidrati sistemi alternattivi possibbli. 9. Eliminazzjoni, prevenzjoni u protezzjoni. Fejn ir-riżultati tal-valutazzjoni ta’ riskju li tkun saret kif hemm fir-regolament 8 jikxfu r-riskju ta’ ferimenti minnxfar mediċi li jaqtgħu u, jew xi infezzjoni, l-espożizzjoni tal-ħaddiema għandha tiġi eliminata bl-implimentazzjoni ta’ dawn il-miżuri li ġejjin: (a) billi jiġu speċifikati u implimentati proċeduri siguri għall-użu u r-rimi ta’ strumenti mediċi li jaqtgħu u skart kontaminat; dawn il-proċeduri għandhom jiġu regolarment valutati mill-ġdid u għandhom jiffurmaw parti integrali mill-miżuri għall-informazzjoni u t-taħriġ tal-ħaddiema msemmija f’dan l-Ordni; (b) bl-eliminazzjoni tal-użu mhux meħtieġ ta’ xfar li jaqtgħu billi jiġu implimentati tibdiliet fil-prattika u abbażi tar-riżultati tal-valutazzjoni ta’ riskju, provvista ta’ apparat mediku li jinkorpora mekkaniżmi ta’ protezzjoni manufatturati b’sigurtà; (ċ) bil-projbizzjoni b’seħħ immedjat tal-prattika li oġġetti jerġgħu jitgħattew; (d) billi jsiru proċeduri effettivi ta’ rimi u jitqegħdu kontenituri immarkati b’mod ċar u li jkunu teknikament siguri għall-maniġġ ta’ xfar li jaqtgħu u ta’ tagħmir għall-injezzjonijiet li jkunu għar-rimikemm jista’ jkun fil-qrib ta’ postijiet fejn jitqies li jkunu qegħdin jintużaw jew jinsabu xfar li jaqtgħu; (e) bil-prevenzjoni tar-riskju ta’ infezzjonijiet billi jiġu implimentati sistemi ta’ xogħol siguri, billi: (i) tiġi żviluppata politika ta’ prevenzjoni globali koerenti, li tkopri t-teknoloġija, l-organizzazzjoni tax-xogħol, il-kundizzjonijiet tax-xogħol, fatturipsiko-soċjali li għandhom x’jaqsmu max-xogħol u l-influwenza ta’ fatturi li jkollhom x’jaqsmu mal-ambjent tax-xogħol; (ii) jingħata t-taħriġ meħtieġ; (iii) L.S.424.25 isiru proċeduri ta’ monitoraġġ tas-saħħa, kif previst fir-Regolamenti dwar il-Protezzjoni tal-Ħaddiema minn Riskji relatati mal-Espożizzjoni għal Aġenti Bijoloġiċi fuq il-Post tax-Xogħol; u (f) bl-użu ta’ tagħmir protettiv personali. 10. Vaċċinazzjoni f’każijiet ta’ riskju. (1) Jekk il-valutazzjoni msemmija fir-regolament 8 tikxef li jkun hemm xi riskju għas-sigurtà u s-saħħa tal-ħaddiema minħabba fl-espożizzjoni tagħhom għal aġenti bijoloġiċi li dwarhom ikunu jeżistu vaċċini effettivi, għaldaqstant ikun id-dmir tal-prinċipal li joffri l-vaċċinazzjoni lill-ħaddiema. (2) Kull vaċċinazzjoni u, jekk ikun meħtieġ, vaċċinazzjoni mill-ġdid għandha ssir kif hemm fil-programmi u r-rakkomandazzjonijiet stabbiliti mis-Suprintendent tas-Saħħa Pubblika: Iżda l-ħaddiema għandhom jiġu mgħarrfa bil-benefiċċji u l-inkonvenjenzi kemm jekk il-vaċċinazzjoni ssir kemm jekk ma ssirx u li l-vaċċinazzjoni tiġi offruta blaebd a ħlas lill-ħaddiema kollha. 11. Informazzjoni u għarfien sħiħ. Il-prinċipal ikollu d-dmir dwar xfar li jaqtgħu, mingħajr preġudizzju għal kull obbligu ieħor taħt kull liġi oħra, li jieħu l-miżuri adatti biex: (a) jindika b’mod ċar ir-riskji differenti; (b) jagħti direzzjoni dwar liġijiet eżistenti; (ċ) iġi b’il quddiem prattiċi dwar il-prevenzjoni u r-reġistrazzjoni ta’ inċidenti u, jew aċċidenti; (d) inissel għarfien billi jiżviluppa attivitajiet u materjal promozzjonali fi sħubija ma’ tradeunions rappreżentattivi u, jew ma’ rappreżentanti tal-ħaddiema; (e) jipprovdi informazzjoni fuq il-programmi ta’ sostenn li jkunu disponibbli. 12. Taħriġ. Kap. 424. (1) B’żieda mal-miżuri stabbiliti taħt l-Att dwar l-Awtorità għas-Saħħa u s-Sigurtà fuq il-Post tax-Xogħol u l-leġislazzjoni sussidjarja relattiva, kull prinċipal għandu jipprovdi t-taħriġ meħtieġ fuq bażi regolari filwaqt li tingħata konsiderazzjoni li r-riżultati ta’ monitoraġġ, modernizzazzjoni u titjib inkluż: (a) l-użu korrett ta’ tagħmir mediku li jkollu mekkaniżmi ta’ protezzjoni għal xfar li jaqtgħu; (b) programmi ta’ introduzzjoni għal kull persunal ġdid u temporanju; (ċ) ir-riskju li hemm assoċjat mal-espożizzjoni għad-demmu għal fluwidi tal-ġisem; (d) miżuri preventivi inklużi prekawzjonijiet standard, sistemi ta’ xogħol siguri, l-użu u proċeduri ta’ rimiki fimiss, l-importanza tal-immunizzazzjoni, kif ikun hemm fil-proċeduri fuq il-post tax-xogħol; (e) ir-rappurtar, rispons u monitoraġġ ta’ proċeduri u l-importanza tagħhom; u (f) miżuri li għandhom jittieħdu fil-każ ta’ ferimenti. (2) Kull prinċipal għandu jiżgura li l-ħaddiema jitħallew jattendu għat-taħriġ provdut. 13. Rappurtar. (1) Il-prinċipal għandu jwaqqaf proċedura li biha jkun jista’ jiġi rappurtat kull feriment bixfar jaqtgħu. Dan għandu jsir f’konsultazzjoni mar-rappreżentanti tas-saħħa u s-sigurtà tal-haddiema. (2) Il-ħaddiema jkollhom ir-responsabbiltà li jirrappurtaw minnufih kull aċċident jew inċident li jkun jinvolvi xfar li jaqtgħu lill-prinċipal jew lil kull persuna oħra li tkun ġiethekk delegata minnu. 14. Rispons u prosegwiment. L.S.424.25 Mal li jirċievi rapport ta’ feriment, il-prinċipal għandu: (a) minnufih jieħu kull pass meħtieġ għall-kura tal-ħaddiem ferut, inkluż l-għoti ta’ profilassi għal wara l-espożizzjoni u t-testijiet mediċi meħtieġa fejn dawn jiġu indikati għal raġunijiet mediċi, u għas-sorveljanza adatta dwar is-saħħa kif hemm fir-Regolamenti dwar il-Protezzjoni tal-Ħaddiema minn Riskji relatati mal-Espożizzjoni għal Aġenti Bijoloġiċi fuq il-Post tax-Xogħol; (b) jinvestiga l-kawżi u ċ-ċirkostanzi li jwasslu għall-feriment filwaqt li jirreġistra l-aċċident jew l-inċident, u fejn ikun adatt jieħu l-azzjoni meħtieġa; il-ħaddiema għandhom jipprovdu kull informazzjoni rilevanti fil-ħin adatt biex jitniżżlu d-dettalji tal-aċċident jew l-inċident; (ċ) iqis il-ħtieġa li jagħti l-pariri lill-ħaddiema, fejn ikun adatt, u jiggarantixxi l-kura medika; (d) i ħares il-kunfidenzjalità tal-ħaddiem ferut u d-dijanjosi u l-kura li tirriżulta mill-feriment. 15. Kull prinċipal għandu jikkonforma ruħu. Kull prinċipal ikollu d-dmir li jiżgura li jkun hemm konformità mad-dispożizzjonijiet ta’ dan l-Ordni. 16. Reati upieni. Kap. 465. Mingħajr preġudizzju għad-dispożizzjonijiet ta’ kull liġi oħra, kull ksur ta’ dawn ir-regolamenti jitqies bħala ksur tal-Att dwar is-Saħħa Pubblika, u jkun soġġett għall-pieni li jinsabu fl-imsemmi Att.